tartuNLP/wikipedia-smugri-20251201 huggingface dataset:
Jouhiluikka

Jouhiluikka ("Eleocharis quinqueflora") on sarakasvien (Cyperaceae) heimoon ja pilliluikkien ("Eleocharis") sukuun kuuluva matalakasvuinen kasvilaji. Se muistuttaa muita luikkalajeja, eniten rantaluikkaa ("Eleocharis palustris"), mutta harvakukkainen kukintotähkä sekä pitkät alimmat tähkäsuomut ovat jouhiluikalle lajityypillisiä, muista lajeista erottavia piirteitä.
Jouhiluikalla on suikertava juurakko, jonka kärjessä on ruskehtava talvehtimissilmu. Varret ovat tummanvihreitä, tanakoita sekä lehdettömiä ja kasvavat harvoin yli 10 cm korkeiksi. Tyvellä olevat lehtitupet ovat punaruskeita. Jouhiluikan kukintona on varren kärjessä oleva yksittäinen, soikea tähkä. Tähkä on yleensä vain 5 mm pitkä ja siinä on viidestä seitsemään kukkaa. Tähkäsuomut ovat harvassa, munanmuotoisia sekä typäkkäkärkisiä ja niissä on vihreä tai ruskehtava keskisuoni. Kahden alimman tähkäsuomun pituus on ainakin puolet koko tähkän pituudesta. Kukat ovat kolmiluottisia.
Jouhiluikka kasvaa kosteilla, matalakasvustoisilla, kalkkipitoisilla ruohomailla usein runsaina kasvustoina. Pienuutensa vuoksi jouhiluikka saattaa kuitenkin jäädä helposti huomaamatta. Jouhiluikkaa tavataan Suomessa ympäri maata, lähinnä Suomenlahden rannikolla, Ahvenanmaalla, Pohjanmaan rannikolla sekä ympäri Lappia. Yleisimmillään jouhiluikka on Inarijärven ympäristössä sekä lounaissaaristossa.
Jouhiluikan tieteellisen nimen lajinimi "quinqueflora" tulee latinan kielen sanoista "quinque" (suom. viisi) ja "flos" (suom. kukka) ja viittaa kukkien lukumäärään jouhiluikan kukintona olevassa tähkässä.
Məhəmməd Mirzəbəyov

Məhəmməd Mirzəbəy oğlu Mirzəbəyov (, s. 16. marraskuuta 1990 Mahatškala, Dagestanin ASNT, Venäjän SFNT, Neuvostoliitto, nykyinen Dagestan, Venäjä) on venäläis-azerbaidžanilainen jalkapalloilija. Hän edustaa Azerbaidžanin jalkapalloliigassa pelaavaa Neftçi Bakua ja on pelipaikaltaan puolustaja.
Videopelivuosi 2018

Videopelivuosi 2018 käsittelee vuoden 2018 aikana julkaistuja videopelejä ja videopelimaailman merkittäviä tapahtumia.
 19.–23. maaliskuuta – Game Developers Conference
 12.–14. kesäkuuta – Electronic Entertainment Expo 2018
 21.–25. elokuuta – Gamescom
 20.–23. syyskuuta – Tokyo Game Show
 26.–30. lokakuuta – Paris Games Week
 2.–4. marraskuuta – GameXpo
 26. tammikuuta – ""
 30. tammikuuta – "Dissidia Final Fantasy NT"
 13. helmikuuta – ""
 20. helmikuuta – "Metal Gear Survive"
 15. maaliskuuta – "Surviving Mars"
 23. maaliskuuta – ""
 27. maaliskuuta – "Far Cry 5"
 17. huhtikuuta – ""
 20. huhtikuuta – "God of War"
 24. huhtikuuta – "BattleTech"
 8. toukokuuta – "
 25. toukokuuta – "
 14. kesäkuuta – "Wreckfest"
 15. kesäkuuta – "Among Us"
 13. heinäkuuta – "Octopath Traveler"
 10. elokuuta – "Madden NFL 19"
 4. syyskuuta – "Dragon Quest XI"
 7. syyskuuta – "Marvel's Spider-Man"
 7. syyskuuta – "NBA 2K19"
 12. syyskuuta – "Assetto Corsa Competizione"
 14. syyskuuta – "Shadow of the Tomb Raider"
 18. syyskuuta – ""
 25. syyskuuta – "Valkyria Chronicles 4"
 25. syyskuuta – ""
 26. syyskuuta – "Life Is Strange 2"
 27. syyskuuta – "Dark Deception"
 2. lokakuuta – "Mega Man 11"
 2. lokakuuta – "Forza Horizon 4"
 5. lokakuuta – "Assassin’s Creed Odyssey"
 5. lokakuuta – "Super Mario Party"
 12. lokakuuta – "
 12. lokakuuta – "
 19. lokakuuta – "Soulcalibur VI"
 26. lokakuuta – "Red Dead Redemption 2"
 28. lokakuuta – "FIFA 19"
 13. marraskuuta – "Hitman 2"
 14. marraskuuta – "Fallout 76"
 16. marraskuuta – "Pokémon Let’s Go Pikachu ja Let’s Go Eevee"
 20. marraskuuta – "Battlefield V"
 4. joulukuuta – "Just Cause 4"
 7. joulukuuta – "Super Smash Bros. Ultimate"
 13. joulukuuta – "" (Japanissa)
 "Cell to Singularity"
Prestatynin rautatieasema

Prestatynin rautatieasema on rautatieasema Prestatynin kaupungissa Denbighshiressä, Walesissa. Se sijaitsee North Wales Coast Linen varrella. Sitä käytti 332 714 matkustajaa kaudella 2017–2018.
Historia.
Alkuperäinen Prestatynin asema avattiin 1. toukokuuta 1848. Siellä oli kaksi laituria, joista toisella oli kaksikerroksinen tiilinen asemarakennus. Linjan liikennemäärät kasvoivat niin suuriksi, että pian alkuperäinen kaksiraiteinen rata muutettiin neliraiteiseksi. Useimpia asemia vain laajennettiin ja muokattiin uudelle järjestelylle sopivaksi, mutta Prestatyniin rakennettiin uusi asema. Se avattiin 28. helmikuuta 1897, ja vanha asema suljettiin samana päivänä. Alkuperäisen aseman asemarakennus ja tavaravarasto ovat yhä pystyssä, joskin osin huonossa kunnossa.
Uudella asemalla laitureita oli neljä: kaksi reunoilla, keskellä kaksipuolinen laiturisaareke. Pitkillä, puisilla laitureilla oli jokaisella puiset odotustilat. Yhden laiturin päähän rakennettiin ratapölkyistä ja kevyttiilistä pitkä, matala jatke, kun Dyserthin radalla alkoi matkustajaliikenne vuonna 1905. Vuoteen 1920 mennessä tämä jatke oli korvattu erillisellä, kunnollisella laiturilla. Dyserthiin menevien junien piti kulkea asemalta ensin hieman länteen ja vaihtaa sitten suuntaa, jotta ne pääsivät radalle. Matkustajaliikenne Dyserthin radalla loppui jo syyskuussa 1930, mutta sulkeminen ei juuri vaikuttanut Prestatyniin, josta oli tullut vilkas asema. Kesällä 1932 siellä pysähtyivät Chesterin ja Rhylin välillä kulkevat paikallisjunat sekä junavuorot Bangoriin, Carnarvoniin, Derbyyn, Liverpooliin, Llandudnoon, Manchesteriin ja Oldhamiin.
Prestatynin puiset asemalaiturit oli 1950-luvulle tultaessa korvattu betonisilla. Asema pysyi yhä vilkkaana läpi koko 1950-luvun, mutta 1960-luvulla lisääntynyt tieliikenne vähensi sekä raiteilla kulkevien matkustajien että rahdin määrää. Aseman tavaraliikenteen ratapiha suljettiin 4. toukokuuta 1964, ja 1970-luvun alussa osia linjasta palautettiin kaksiraiteiseksi. Huhtikuuhun 1971 mennessä laiturin 4 raide oli purettu, eikä laituria 1 juuri käytetty. Rakennukset näiltä laitureilta oli myös purettu. Dyserthin rata suljettiin tavaraliikenteeltä ja lakkautettiin vuonna 1973. Kiskot purettiin vuonna 1980, ja samalla ne poistettiin myös Prestatynin laiturilta 1.
Entiset laiturit 1 ja 4 säilyivät vanhoilla paikoillaan, kunnes aseman uudistustyöt alkoivat vuoden 2010 lopulla. Niiden yhteydessä osa vanhoista laitureista purettiin. Prestatynin asema on edelleen suhteellisen vilkas, ja siellä pysähtyy paikallis- ja kaukojunia Holyheadiin, Llandudnoon, Chesteriin, Manchesteriin, Creween ja Lontooseen.
Flintin rautatieasema

Flintin rautatieasema () on rautatieasema Flintin kaupungissa Flintshiressä, Walesissa. Se sijaitsee North Wales Coast Linen varrella.
Asema avattiin 1. toukokuuta 1848. Sitä käytti 257 500 matkustajaa kaudella 2017–2018.
Dmytro Dontsov

Dmytro Dontsov (; 29. elokuuta 1883 Melitopol, Venäjän keisarikunta – 30. maaliskuuta 1973 Montreal, Kanada) oli ukrainalainen poliittinen ideologi, jolla oli suuri vaikutus varsinkin 1930-luvulla toimineeseen äärinationalistiseen Ukrainalaisten nationalistien järjestöön (OUN).
Dontsov opiskeli lakitiedettä Pietarin yliopistossa. Liityttyään Ukrainan sosiaalidemokraattiseen työväenpuolueeseen (USRP) hän joutui vaikeuksiin Venäjän viranomaisten kanssa ja pakeni vuonna 1908 Itävalta-Unkarin puoleiseen Galitsiaan. Hän riitautui sosialistien kanssa ryhdyttyään kannattamaan venäläisvastaista ukrainalaista nationalismia. Dontsov oli vuonna 1914 perustetun Ukrainan vapautuksen liiton (SVU) ensimmäinen johtaja, mutta hän erkaantui pian tästäkin liikkeestä. Ensimmäisen maailmansodan aikana hän asui Saksassa ja Sveitsissä, kunnes siirtyi Ukrainan itsenäistymisen jälkeen Kiovaan. Hän liittyi nyt Ukrainan demokraattiseen talonpoikaispuolueeseen ja toimi vuonna 1918 hetmani Pavlo Skoropadskin hallinnon lehdistötiedottajana ja vuosina 1919–1921 Ukrainan kansantasavallan Bernin-lähetystön lehdistöpäällikkönä. Vuosina 1922–1939 Dontsov asui Puolalle kuuluneessa Lvivissä ("Lwów"), jossa hän toimitti useita ukrainankielisiä lehtiä.
Ukrainan menetettyä itsenäisyytensä Dontsov hylkäsi aiemman vasemmistolaisuutensa ja siirtyi kannattamaan antidemokraattista integratiivista nationalismia. Hänen mukaansa itsenäisen ja jakamattoman Ukrainan kansallisvaltion luominen oli kaikkein tärkeintä, ja sen saavuttaminen edellytti väkivaltaisia keinoja, tahdonvoimaa ja yksinvaltaista johtajuutta. Dontsovin autoritaarisessa nationalismissa on nähty selkeitä yhtymäkohtia saksalaiseen kansallissosialismiin ja italialaiseen fasismiin. Hän käänsi ukrainaksi Adolf Hitlerin teoksen "Taisteluni" jo vuonna 1926. Dontsov oli juutalaisvastainen, mutta venäläisvastaisuus oli hänelle tärkeämpää. Vuonna 1929 perustettu Ukrainalaisten nationalistien järjestö (OUN) omaksui Dontsovin aatteet, vaikka hän ei itse liittynyt siihen. OUN:n maanalainen toiminta oli 1930-luvulla aktiivista Puolan Galitsiassa, ja se teki paljon puolalaisiin ja maltillisiin ukrainalaisiin kohdistuneita salamurhia.
Toisen maailmansodan aikana Dontsov asui muun muassa Berliinissä ja Prahassa ja kirjoitti saksalaisiin lehtiin. Sodan jälkeen hän pakeni Pohjois-Amerikkaan ja asui vuodesta 1947 Kanadassa Montrealissa. Hän tuki Stepan Banderan ympärille ryhmittynyttä ukrainalaisten emigranttinationalistien ryhmää.
Seinäjoki-sali

Seinäjoki-sali on Seinäjoen kaupungin Marttilan kaupunginosassa sijaitseva konsertti- ja kokoussali. Se sijaitsee Kampusrannassa Seinäjoen itärannalla noin kilometrin Seinäjoen keskustasta länteen. Seinäjoki-sali on osa Seinäjoen ammattikorkeakoulun hallintorakennusta Kampustaloa.
Seinäjoki-salissa on 410 istumapaikkaa ja nouseva katsomo. Salin yhteydessä on lämpiö- ja aulatiloja sekä 150 asiakaspaikan kahvio. Salin ja joen välissä on kesäkäytössä oleva ulkokatsomo 300 hengelle.
Seinäjoki-sali on Seinäjoen kaupunginorkesterin kotisali.
Wimbledonin tennisturnaus 2000

Wimbledonin tennisturnaus 2000 alkoi 19. kesäkuuta ja päättyi 9. heinäkuuta 2000.
Loppuottelut.
Miesten kaksinpeli.
 Pete Sampras – Patrick Rafter 6–7, 7–6, 6–4, 6–2
Naisten kaksinpeli.
 Venus Williams – Lindsay Davenport 6–3, 7–6
Miesten nelinpeli.
 Todd Woodbridge / Mark Woodforde – Paul Haarhuis / Sandon Stolle 6–3, 6–4, 6–1
Naisten nelinpeli.
 Venus Williams / Serena Williams – Julie Halard-Decugis / Ai Sugiyama 6–3, 6–2 
Sekanelinpeli.
 Donald Johnson / Kimberly Po – Nicolás Lapentti / Barbara Schett 6–3, 6–4
Musiikkivuosi 2018

Musiikkivuosi 2018 käsittelee vuoden 2018 tärkeitä musiikkitapahtumia, uutisia ja julkistuksia.
Palkintoja.
Grammy-palkinnot.
Grammy-palkinnot jaettiin 28. tammikuuta 2018.
Emma-palkinnot.
Emma-palkinnot jaettiin 3. helmikuuta 2018.
Oscar-palkinnot.
Oscar-palkinnot jaettiin 4. maaliskuuta 2018.
Wimbledonin tennisturnaus 2001

Wimbledonin tennisturnaus 2001 alkoi 25. kesäkuuta ja päättyi 9. heinäkuuta 2001.
Loppuottelut.
Miesten kaksinpeli.
 Goran Ivanišević – Patrick Rafter 6–3, 3–6, 6–3, 2–6, 9–7
Naisten kaksinpeli.
 Venus Williams – Justine Henin 6–1, 3–6, 6–0
Miesten nelinpeli.
 Donald Johnson / Jared Palmer – Jiří Novák / David Rikl 6–4, 4–6, 6–3, 7–6
Naisten nelinpeli.
 Lisa Raymond / Rennae Stubbs – Kim Clijsters / Ai Sugiyama 6–4, 6–3 
Sekanelinpeli.
 Leoš Friedl / Daniela Hantuchová – Mike Bryan / Liezel Huber 4–6, 6–3, 6–2
Namibian kansalliskirjasto

Namibian kansalliskirjasto () on Windhoekin kaupungissa toimiva Namibian kansalliskirjasto.
Namibian kansalliskirjaston kokoelma sai alkunsa aikana, jolloin maa oli Saksan keisarikunnan siirtomaana. Tuolloin seudulla toimi "Bibliothek des Kaiserlichen Gouvements" eli Keisarillisen hallituksen kirjasto. Ensimmäisen maailmansodan aikana Etelä-Afrikan joukot valloittivat alueen ja kirjasto siirtyi uusien viranomaisten hallintaan. Vuonna 1926 kokoelma yhdistettiin Lounais-Afrikan lakiasäätävän elimen kirjastoksi ("Library of the Legislative Assembly (of South West Africa)"), joka toimi Namibian nykyisessä parlamenttirakennuksessa. Vapaakappaleoikeus kirjastolle säädettiin vuonna 1950.
Vuonna 1990 Namibia itsenäistyi. Kirjasto asetettiin maan Opetus-, kulttuuri-, nuoriso- ja urheiluministeriön alaisuuteen, ja sen kokoelma korvamerkittiin tulevan kansalliskirjaton pohjaksi. Vuonna 2000 kirjasto muutti uuteen tilavampaan rakennukseen (National Library and Archives Service, NLAS). Samana vuonna annettiin kansalliskirjaston toimintaa määrittelevä asetus.
Uli Vos

Ullrich ”Uli” Vos (2. syyskuuta 1946 Mönchengladbach – 1. joulukuuta 2017) oli saksalainen maahockeypelaaja ja olympiavoittaja.
Vos pelasi Länsi-Saksan miesten maajoukkueessa vuosina 1966–1976 yhteensä 133 ottelua joista 12 hallissa. Hän kuului Länsi-Saksan olympiakultaa voittaneeseen joukkueeseen Münchenissä 1972, missä hän pelasi kuudessa ottelussa ja teki yhden maalin. Vos edusti Länsi-Saksaa olympiatasolla myös Méxicossa 1968, missä Länsi-Saksa sijoittui neljänneksi, ja Montréalissa 1976, jossa se oli viides. Méxicossa Vos ei pelannut, ja Montréalissa hän pelasi kuusi ottelua tehden yhden maalin.
Vos voitti Länsi-Saksan maajoukkueessa myös MM-pronssia vuosina 1973 ja 1975 ja Euroopan mestaruuden vuonna 1970. Hän kuoli 71-vuotiaana 1. joulukuuta 2017.
Kouvola-talo

Kouvola-talo on Kouvolan kaupungin keskustan tuntumassa, Museokorttelissa sijaitseva kulttuuritalo. Sen suurin sali on 303-paikkainen Aukusti Simojoen mukaan nimetty Simelius-sali, joka soveltuu myös konserttikäyttöön Bösendorfer-flyygeleineen. Kouluneuvos Helvi Hongan (1903–1993) mukaan nimetty Honka-sali on 70 hengen nousevakatsomoinen auditorio. Lisäksi talossa on yksi 12 hengen ja kaksi 24 hengen kokoustilaa sekä kahvila-ravintola. Kouvola-talon pihalla on ulkonäyttämö.
Vuonna 1969 Kymenlaakson kulttuuripoliittiseen ohjelmaan kirjattiin tarve maakunnallisesta taidemuseosta, jonka seurauksena Kouvola-talosta järjestettiin suunnittelukilpailu vuonna 1979. Suunnittelukilpailun voitti arkkitehti Erkki Valovirta ehdotuksellaan "Katot." Rakennus edustaa postmodernia arkkitehtuuria. Rakennus on suunniteltu kolmessa vaiheessa rakennettavaksi. Ensimmäinen vaihe valmistui vuonna 1982 ja toinen vaihe on valmistunut vuonna 1987. Kolmannen osan rakentamisesta ei ole tehty päätöstä. Rakentamisessa on käytetty laadukkaita materiaaleja, kuten kuparikatetta sekä tammi-ikkunoita.
Kouvola-talon toimijoita ovat muun muassa Kouvolan taidemuseo ja kaupunginmuseo, Pohjois-Kymen musiikkiopisto, Kouvolan kansalaisopisto, Kulttuurikasvatuspalvelut, Kulttuuripalveluiden tapahtumatuotanto, Kouvolan Balettikoulu sekä Kouvolan tanssiopisto.
Claude Martin

Claude Auguste Louis Martin (10. lokakuuta 1930 Pariisi – joulukuu 2017) oli ranskalainen soutaja ja olympiamitalisti.
Martin saavutti permiehellisissä nelosissa olympiahopeaa Roomassa 1960.. Hän kilpaili myös Helsingin kesäolympialaisissa 1952.
Martin saavutti lisäksi eri veneluokissa Euroopan mestaruuden vuonna 1953, EM-hopeaa vuonna 1954 ja EM-pronssia vuonna 1955. Hän kuoli 87-vuotiaana joulukuussa 2017.
Eerik Harju

Eerik Harju (s. 16. lokakuuta 1998) on suomalainen koripalloilija. Takamiehenä pelaava Harju on Tampereen Pyrinnön kasvatti ja pelaa seuran reservi- ja edustusjoukkueissa.
Pelaajaura.
Tampereen Pyrinnön kasvatti Harju edusti seuran nuorisojoukkueita: kaudella 2013–2014, jolloin Pyrintö saavutti ikäluokan SM-hopeaa, hän pelasi B-nuorten SM-sarjassa ja kausilla 2015–2016 ja 2016–2017 A-nuorten SM-sarjassa. Kaudella 2016–2017 Harju siirtyi pelaamaan myös miesten valtakunnallisiin sarjoihin pelaten Pyrinnön reservijoukkueessa miesten I-divisioona A:ta. Hän jatkoi Pyrintö II:ssa myös seuraavalla kaudella nostaen peliaikaansa ja kohennellen tilastolukemiaan. Harju nousi myös ajoittain Pyrinnön edustusjoukkueeseen jossa teki Korisliiga-debyyttinsä 21. lokakuuta 2017 Salon Vilpasta vastaan ja ensimmäisen pääsarjapisteensä vapaaheitosta Korihaita vastaan 15. marraskuuta.
Kaudella 2018–2019 Harju jatkoi Pyrintö Akatemiaksi nimensä muuttaneessa joukkueessa M1DA:ssa. Hän nousi jälleen ajoittain myös edustusjoukkueen kokoonpanoon ja teki 8. maaliskuuta 2019 Kobria vastaan uudeksi liigaennätyksekseen kymmenen pistettä.
Sota ja rauha (vuoden 2016 televisiosarja)

Sota ja rauha () on brittiläis-yhdysvaltalainen historiallinen minidraamasarja, jonka on käsikirjoittanut Andrew Davies ja ohjannut Tom Harper. Se perustuu Leo Tolstoin samannimiseen romaaniin. 
"Sota ja rauha" sai ensiesityksensä BBC One -kanavalla 3. tammikuuta 2016.
Kirby (pelisarja)

Kirby on Nintendon kehittämä ja julkaisema tasohyppelypelisarja, joissa esiintyy Kirby-hahmo. Sarjaan kuuluvissa peleissä on myös pulmapelien ominaisuuksia. Kirby on pieni, vaaleanpunainen ja pallomainen olento, joka asuu Dreamland-nimisessä maailmassa. Kirbyllä on erikoinen kyky lentää hengittämisen seurauksena. Hän voi myös käyttää vihollistensa kykyjä. Yksi sarjan toistuvista antagonisteista on King Dedede. Toinen antagonisti, joka esiintyy monissa peleissä, on arvoituksellinen Meta Knight. Sarja tunnetaan kirkkaasta ja värikkäästä grafiikasta sekä helppoudesta.
Wipeout (videopeli)

Wipeout (tyyliteltynä WipEout) on Psygnosisin kehittämä ja julkaisema ajopeli. Peli on julkaistu vuonna PlayStationille.
Psygnosis toimi yhdessä The Designers Republicin kanssa pelin suunnittelussa. Peli oli yksi ensimmäisistä, jonka ääniraidalla käytettiin lisensoitua musiikkia.
Populaarikulttuurissa.
Peli on ollut esillä muun muassa elokuvassa "Hakkerit".
Vastaanotto.
IGN antoi pelille arvosanaksi 8.0/10 arvostelussaan.
Compass Group

Compass Group plc on brittiläinen monikansallinen ruokapalveluyritys ja toimii myös siivous-, kiinteistöpalvelu- ja tukipalvelualalla. Sen pääkonttori Compass House on Chertseyssa Surreyssa. Se on maailman suurin sopimuspohjainen ruokapalveluyritys. Yhtiö toimii myös Suomessa. Se tekee yrityksiin, kouluihin, yliopistoihin, sairaaloihin, erilaisiin tapahtumiin ja niin edelleen 5,5 miljardia ateriaa vuodessa.
"Fortune"-lehden mukaan vuonna 2017 Compass Group työllisti 527 180 henkilöä ja oli näin maailman 10. suurin yksityinen työnantaja ja samalla Euroopan toiseksi suurin yksityinen työnantaja Volkswagenin jälkeen.
Compass Group on listattu Lontoon pörssiin.
Maaliskuussa 2018 eläkkeelle aikonut yrityksen pääjohtaja Richard Cousins kuoli lento-onnettomuudessa uudenvuodenaattona 2017.
Kesäkuussa 2019 Compass Group kertoi ostavansa suomalaisen Fazer Food Services -yhtiön, jonka suurin liiketoimintayksikkö on Amica-lounasravintolaketju.
Tarja Teva

Tarja Aulikki Teva (s. 18. helmikuuta 1967 Tampere) on suomentaja, joka on kääntänyt varsinkin norjalaista kirjallisuutta.
Tarja Teva syntyi liikenneopettaja Juhani Tevan ja terveydenhoitaja Leena Ruokostenpohjan perheeseen. Tevalla on humanististen tieteiden kandidaatin tutkinto Oslon yliopistosta vuodelta 1991 ja hän on opiskellut myös Tampereen yliopistossa. "Aamulehden" Norjan kirjeenvaihtajana hän toimi 1989–1992, suomentaja hän on ollut vuodesta 1993. Teva oli Suomen kääntäjien ja tulkkien ja liiton hallituksen jäsen 1997–2002 ja puheenjohtaja 2000–2002. Itämeren kirjailija- ja kääntäjäneuvoston johtokunnan jäsen hän oli 1999–2002. Teva on suomentanut useiden eri kirjailijoiden teoksia, kuten norjalaisilta Kjell Askildsenilta, Tove Nilseniltä, Karin Fossumilta, Levi Henrikseniltä, Anne B. Ragdelta, Linn Ullmannilta ja Hanne-Vibeke Holstilta, suomenruotsalaisilta Marianne Peltomaalta ja Hannele Mikaela Taivassalolta sekä intialaiselta Aravind Adigalta. Tampereen suomentajapalkinnon Teva sai vuonna 1998.
Vuonna 2009 Teva valittiin sitoutumattomana Kuhmoisten kunnanhallituksen puheenjohtajaksi.
Matti Suominen

Matti Aleksi Suominen (29. tammikuuta 1933 Suodenniemi – 26. huhtikuuta 2021 Sastamala) oli suomalainen yrittäjä, kuntapoliitikko ja kirjailija.
Suomiselta on julkaistu kolme romaania. Esikoisteos oli "Kirje Uralilta". "Kun on vaaralle alttiina syntymämaa" kertoo talvisotaan valmistautuvasta Suomesta ja kuvaa sota-aikaa kotirintaman näkökulmasta. "Hän oli vain soturi vierahan maan" jatkoi tarinaa kertomalla jatkosodan ajan tapahtumista samalla pienellä länsisuomalaisella paikkakunnalla, josta teossarjan ensimmäinen osa jo kertoi. Trilogian kolmas osa jäi kesken Suomisen sairastumisen ja kuoleman myötä.
Suomisen kerronta on verkkaista ja yksityiskohtaista. Erityispiirteenä on laitteiden ja työmenetelmien teknisten kuvausten tarkkuus.
Suominen toimi ennen kirjailijanuraansa muun muassa kuntapoliitikkona, hirsirakentajana, maanrakennusurakoitsijana ja turvepehkun valmistajana. Viimeisiä vuosiaan lukuun ottamatta hän asui synnyinkylässään Sastamalan Putajassa. Kuntapoliitikkona hänen suuria saavutuksiaan oli Putajan vesiosuuskunnan syntyminen.
Maisa Tikkanen

Maija-Liisa (Maisa) Tikkanen (s. 14. syyskuuta 1952 Oulujoki) on suomalainen tekstiilitaiteilija.
Maisa Tikkanen syntyi työkaluviilaaja Uuno Olavi Tikkasen ja keittäjä Elina Kokkosen perheeseen. Hänen puolisonsa vuodesta 1984 on taidemaalari Esa Tapani Tuomiranta. Tikkanen tuli ylioppilaaksi 1971 ja valmistui Taideteollisesta korkeakoulusta 1975. Toimittuaan Tampellan painokangassuunnittelijana 1977–1978 hän on ollut vapaa taiteilija, opettaja ja luennoija vuodesta 1979. Savonlinnan Taidelukion kuvataiteen lehtorina Tikkanen toimi 1998–2002. Hän on pitänyt yksityisnäyttelyitä vuodesta 1980 ja osallistunut yhteisnäyttelyihin vuodesta 1973 sekä Suomessa että ulkomailla. Hänen teoksiaan on esillä useissa eri museoissa, kokoelmissa ja julkisissa tiloissa. Suomi muotoilee -näyttelyn kunniamaininta myönnettiin Tikkaselle 1985, Muotoilun valtionpalkinnon hän sai 1989, Mikkelin läänin taiteilijapalkinnon 1991 ja Vuoden tekstiilitaiteilijaksi hänen valittiin 1994. Tikkaselle myönnettiin valtion viisivuotinen taiteilija-apuraha 2002, Suomen Kulttuurirahaston kolmivuotisen taiteilija-apurahan hän sai 2008.
Turvalan uunilla ja muita lauluja

Turvalan uunilla ja muita lauluja on Jimmy Träskelinin ja Sampo Korvan yhteisalbumi, joka julkaistiin 11. heinäkuuta 2016.
Levyllä Jimmy Träskelin ja Sampo Korva jatkavat seikkailujaan perinnemusiikin maailmassa. Tällä kertaa pelimannit sukeltavat suomalaisen eroottisen kansanperinteen ratkiriemukkaaseen maailmaan. Levy on äänitetty stereomikrofonilla ilman päälleäänityksiä Jylhän kylätalolla Kaustisella vuonna 2016.
Kappaleet.
Kaikki kappaleet sovittaneet Jimmy Träskelin ja Sampo Korva.
Kiliani–Fischer-synteesi

Kiliani–Fischer-synteesi on menetelmä, jossa aldoosi- tai ketoosisokereista valmistetaan homologeja, joissa on yksi hiiliatomi enemmän kuin lähtöaineessa. Reaktio on nimetty kehittäjiensä saksalaisten kemistien Heinrich Kilianin ja Hermann Emil Fischerin mukaan.
Historia, reagenssit ja käyttö.
Heinrich Kiliani julkaisi vuonna 1885 tutkimustuloksen, jonka mukaan aldoosit reagoivat vetysyanidin kanssa muodostaen syanohydriinejä. Hermann Emil Fischer tutki samaan aikaan myös hiilihydraatteja ja havaitsi, että reaktiossa muodostuneet syanohydriinit voidaan hydrolysoida ja pelkistää uudeksi sokerimolekyyliksi, jossa on yksi hiiliatomi enemmän kuin alkuperäisessä lähtöaineessa. Fischer julkaisi tutkimuksen vuonna 1889.
Kiliani–Fischer-synteesin ensimmäisessä vaiheessa nukleofiilinen syanidi-ioni reagoi aldoosin tai ketoosin elektrofiilisen karbonyyliryhmän kanssa additioreaktiolla muodostaen syanohydriinin. Syanohydriini reagoi happamissa vesiliuoksissa muodostaen aldonihapon rengasrakenteisen esterin eli laktonin. Tämä laktoni voidaan pelkistää käyttämällä natriumin elohopea-amalgaamia aldehydiksi. Toinen tapa on pelkistää syanohydriini vedyttämällä imiiniksi, joka voidaan hydrolysoida happamissa olosuhteissa aldehydiksi. Reaktiossa muodostuu kahden keskenään epimeerisen sokerin seos. Esimerkiksi arabinoosista muodostuu glukoosia ja mannoosia ja ksyloosista muodostuu Kiliani–Fischer-synteesillä guloosia ja idoosia.
Like Good Wine

Like Good Wine on Jimmy Träskelinin, Sampo Korvan ja Antti Janka-Murroksen The Worn Soles -yhtyeen 2017 ilmestynyt esikoisalbumi.
Albumi äänitettiin Jylhän kylätalolla Kaustisella AEA R88 -mikrofonilla ilman päälleäänityksiä.
Kappaleet.
Kaikki kappaleet sovittaneet Jimmy Träskelin, Sampo Korva ja Antti Janka-Murros.
Poika ja hedelmäkori

Poika ja hedelmäkori (ital. "Il fruttaiuolo") on italialaisen taidemaalari Caravaggion öljymaalaus vuosilta 1593–1594. Maalaus on esillä Borghesen taidegalleriassa Roomassa.
Tuija Wetterstrand

Tuija Wetterstrand on suomalainen arkeologi ja historioitsija, joka on kirjoittanut tietokirjoja useista eri aihepiireistä. Hän on julkaissut teoksia muun muassa Suomen kalliomaalauksista sekä Santiago de Compostelan pyhiinvaelluksesta. Vuodesta 2004 lähtien Wetterstand on työskennellyt Kuurosokeiden liiton tiedottajana ja julkaissut myös tietokirjan kuurosokeutta aiheuttavasta Usherin oireyhtymästä. Lisäksi hän on työskennellyt muun muassa Siirtolaisuusinstituutissa sekä Suomen suurlähetystössä Vietnamissa.
Vuosina 1989–1990 Wetterstrand asui YK-tehtävissä olleen puolisonsa kanssa Somaliassa ja julkaisi myöhemmin kirjan perheelleen lähettämistä kirjeistä hajoavan valtion keskeltä. Vuonna 2005 ilmestynyt "Kävellen Santiago de Compostelaan" palkittiin Päätalo-instituutin kilpailussa parhaana omakustanteena julkaistuna dokumenttina. Vuonna 2017 ilmestyi Wetterstrandin isoäidin veljen Anton Vilénin muistelmiin pohjautuva teos, joka kertoo Suomen sisällissotaan osallistuneesta punaisten panssarijunasta.
Iriao

Iriao () on vuonna 2013 perustettu georgialainen jazz- ja kansanmusiikkiyhtye. Se edusti Georgiaa kappaleella "Šeni gulistvis" vuoden 2018 Eurovision laulukilpailussa Lissabonissa.
Iriaota kuvaillaan yhtyeeksi, joka luo ainutlaatuista musiikkia, joka on yhdistelmä jazzia ja georgialaista kansanmusiikkia. Yhtyeen nimi tulee fraasista “Iriao-uruao”, joka liittyy "Krimantšuli"-nimiseen georgialaiseen jodlaamistyyliin. Vuonna 2013 Iriaon johtaja Davit Malazonia perusti yhtyeen. Häntä kuvaillaan Georgian ensimmäiseksi säveltäjäksi, joka yhdistää jazzia ja georgialaista kansanmusiikkia. Yhtye on esiintynyt myös Malesian vuoden 2014 Borneo Jazz -festivaalilla.
Lähteet.
Djama’a al-Djedid

Djama’a al-Djedid (, ) on osmanien rakentama moskeija Algerian pääkaupungissa Algerissa. Se rakennettiin vuonna 1660 sunnalaisen "Hanafi"-koulukunnan perinteiden mukaisesti. Ranskan siirtomaakaudella moskeija tunnettiin nimellä Mosquée de la Pêcherie ().
Night on Earth (elokuva)

Night on Earth on vuonna 1991 ensi-iltansa saanut komediaelokuva, jonka on käsikirjoittanut ja ohjannut Jim Jarmusch. Se kertoo viisi eri tarinaa taksikuskeista ja heidän matkustajistaan Los Angelesissa, New Yorkissa, Pariisissa, Roomassa ja Helsingissä.
Vastaanotto.
"Helsingin Sanomien" Helena Yläsen mielestä "Night On Earth" on kuin pieni aikuisten satukirja: ”Se on hyvin yksinkertaista ja eleetöntä elokuvaa ja kiltti kuin joulukertomus. Tavallisessa ihmisessä asuva yksilöllisyys ja asenteisiinsa lukkiutuneen ihmisen mahdollisuus asettua toisen tilanteeseen ja löytää hyvyyttä itsestään ovat kertomusten ytimenä.” Yläsestä jokainen juttu on oma pieni novellinsa, tai oikeastaan vain kasku: ”Tilanne on aina sama. Taksikuski ja hänen asiakkaansa kulkevat lyhyen hetken yhteistä matkaa. Kussakin jutussa on yksi käänne ja jonkinlainen opetus tai herkkä hetki.”
"Suomen Kuvalehdessä" Ywe Jalander kirjoitti Jarmuschin asettaneen itsensä vaikean tehtävän eteen lähtiessään toteuttamaan pelkistä taksimatkoista koostuvaa elokuvaa: ”Filmatun teatterin vaara on lähellä. Lisäksi Night on Earth on episodielokuva, ja niitä katsellessahan mielenkiinto helposti herpaantuu. Jarmuschin teos on kuitenkin sekä elävä että elokuvallinen, ja draamallinen jännite säilyy hyvin loppuun saakka.”
Pariisissa ilmestyvän "Le Nouvel Observateurin" kriitikko kiinnitti huomiota siihen, miten elokuvan Helsinkiin sijoittuva episodi poikkeaa muista: ”Katsojalle on kylmäävää seurata neljää pohjoiseen taksiin sulloutunutta ihmistä. Niin säälimättömiä, epätoivoisia ja väkivaltaisia, että väristykset käyvät selkäpiissä...” "The Times" pani vuonna 2005 kolme lontoolaista taksinkuljettajaa katsomaan elokuvan tuoreen DVD-julkaisun ja antamaan arvionsa. Heistä tarinat ovat hieman pitkäveteisiä mutta varsin todenmukaisia.
Sextus Julius Africanus

Sextus Julius Africanus (; n. 160–240) oli kreikkalais-roomalainen kristitty matkailija ja historioitsija. Hänen elämästään ei tiedetä paljokaan. Jonkin verran on näyttöä, että hän on kiertänyt laajasti Egyptissä, Lähi-idässä ja Italiassa. Myöhemmin hän eli Emmaus Nikopoliissa Palestiinassa. Rooman keisari Severus Alexanderin palveluksessa hän oli lähettiläänä Roomassa vuonna 222.
Sextuksen merkittävin teos "Khronografiai" (, lat. "Chronographiae") käsitti maailmanhistorian luomisesta (Sextuksen mukaan 5549 ennen ajanlaskun alkua) vuoteen 221. Tämä teos ei ole säilynyt, mutta tiedetään myöhempien historioitsijoiden, kuten Eusebioksen käyttäneen tätä ensimmäistä kristillisen kirkon kronologiaa teoksessaan "Kirkkohistoria".
Sextukselta tunnetaan myös kaksi kirjettä. Toinen oli osoitettu Origeneelle, ja siinä Sextus epäilee "Danielin kirjan" Susanna-hahmoa sepitteelliseksi. Toinen kirje, josta on säilynyt vain osia, oli osoitettu Aristeides-nimiselle henkilölle.
Sextus Julius Africanuksen kirjoittamana pidetään myös maallisempaa, tietosanakirjatyyppistä teosta nimellä "Kestoi" (, ”Kirjottu sidosvyö”; lat. "Cesti"), joka kertoo muun muassa luonnonhistoriasta, maanviljelystä, sotataidosta ja lääketieteestä. Otteita tästä teoksesta on löydetty Oksyrhynkhoksen papyryksistä.
Flower Boy

Flower Boy, toiselta nimeltään Scum Fuck Flower Boy on yhdysvaltalaisen hip hop -artisti ja vaatesuunnittelija Tyler, the Creatorin neljäs studioalbumi, jonka julkaisi Columbia Records 21. heinäkuuta 2017. Albumi kuitenkin vuosi internetiin 11 päivää oikeasta julkaisupäivästään. 
Albumi poikkeaa hyvin paljon muista Tylerin projekteista. Albumin yleisimmät puheenaiheet on yksinäisyys, masennus, kuuluisuus ja seksuaalisuus. Tyler, the Creatorin aiemmissaan projekteissaan on ristiriitaisia sanoituksia homoseksualisuudesta, mutta fanit spekuloivat Tylerin "tulevan ulos kaapista" kappaleella "Garden Shed". 
Albumin kansitaiteen suunnitteli kuvataiteilija Eric White, joka on suunnitellut aiempien Tylerin albumien kansien parissa, mm. Wolf 
Albumi on ehdolla Parhaan rap-albumin Grammy-palkinto -kategoriassa kahdeksannessakymmenessä Grammy -palkintogaalassa, joka järjestetään vuoden 2018 alkupuolella. 
Tyler julkaisi tiedotuksen kiertueesta, jonka hän järjestää Vince Staplesin ja Odd Future -ryhmittymän Tacon kanssa, joka toimii DJ:nä. Kiertue pidetään vuoden 2018 alkupuolella Yhdysvalloissa
Syre

Syre (tyyliteltynä SYRE) on yhdysvaltalaisen hip-hop artistin ja näyttelijän, Jaden Smithin esikoisalbumi, jonka julkaisi MSFTSMusic ja Roc Nation 17. marraskuuta 2017. Kappaleille "Icon" ja "Fallen" on julkaistu musiikkivideot. 
Albumin nimi tulee Jaden Smithin toisesta nimestä, Jaden Christopher "Syre" Smith ja hän julkaisi albumista ensimmäistä kertaa tietoa 24. lokakuuta 2017 Twitterissä paljastamalla albuminsa nimen ja julkaisupäivän. 
Jaden aikoo ohjata elokuvan perustuen esikoisalbumiinsa, joka kertoo hänen elämästään Syre - hahmon kautta. Elokuvan on tarkoitus valmistua vuonna 2018
Last Young Renegade

Last Young Renegade on pop-punk-yhtye All Time Lowin seitsemäs studioalbumi, jonka julkaisi Fueled by Ramen 2. heinäkuuta 2017. Albumi on tyyliltään erilainen kuin muut All Time Lowin albumit, se on poprock-albumi.
Alex Gaskarth sanoi haastattelussa yhtyeen halunneen tutkia ja kokeilla uusia mahdollisuuksia ja synkempiä teemoja. Heidän sopimuksensa Hopeless Recordsin kanssa raukesi ja he liittyivät Fueled by Rameniin. 
All Time Low ja Fueled by Ramen järjesti "Young Renegades Tour" -kiertueen Yhdysvalloissa vuoden 2017 kesällä. Kiertueella oli mukana yhtyeet SWMRS, Night Riots, Waterparks ja The Wrecks.
Mikaeli

Mikaeli on Mikkelin keskustan tuntumassa, Pankalammen rannalla sijaitseva kongressi- ja konserttitalo. Se valmistui vuonna 1988 arkkitehti Arto Sipisen suunnittelemana. Mikaeli toimi ensimmäiset parikymmentä vuotta Mikkelin kaupunginhallituksen alaisena, kunnes se vuonna 2001 siirtyi kulttuuri- ja vapaa- aikatoimen alaisuuteen. Vuonna 2006 kulttuuritalo yhtiöitettiin Mikkelin Mikaeli Oy:ksi, jonka päätoimintaa on talon tilojen vuokraus.
Mikaelissa on kaksi salia, oopperalaulaja Martti Talvelan mukaan nimetty lähes 700-paikkainen konserttisali sekä 166-paikkainen kamarimusiikkisali, joissa molemmissa on nouseva katsomo. Lisäksi Mikaelissa on kokous- ja näyttelytiloja sekä 350-paikkainen tilausravintola.
Mikaeli oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Pieksämäen Kulttuurikeskus Poleeni, Imatran Kulttuuritalo Virta sekä Kouvola-talo ja Kuusankoskitalo.
Botswanan kansallinen kirjastopalvelu

Botswanan kansallinen kirjastopalvelu (, lyh. BNLS; ) on Botswanan pääkaupunki Gaboronessa toimiva maansa kirjasto- ja tietopalvelujen keskuslaitos ja kansalliskirjasto. Se pyrkii edistämään lukutaitoa, koulutusta, tutkimusta ja virkistäytymistä sekä hankkimaan ja säilyttämään myöhempää käyttöä varten Botswanaa koskevaa tai botswanalaisten julkaisemaa tietoaineistoa riippumatta siitä, missä aineisto on julkaistu. BNLS toimii maansa Nuoriso-, urheilu- ja kulttuuriministeriön alaisuudessa. 
Botswanan kansallinen kirjastopalvelu on perustettu 29. syyskuuta 1967. Kirjastopalvelulla on vapaakappaleoikeus. BNLS:n kehittämistä on rahoittanut maan hallituksen ohella muun muassa Bill ja Melinda Gatesin säätiö.
Mike Lee (yhdysvaltalainen poliitikko)

Michael Shumway Lee (s. 4. kesäkuuta 1971 Mesa, Arizona, Yhdysvallat) on yhdysvaltalainen juristi ja republikaanipoliitikko. Hän on toiminut vuodesta 2011 lähtien Utahin osavaltiota edustavana senaattorina Yhdysvaltain senaatissa, jossa hänen nykyinen virkakautensa päättyy vuonna 2029.
Mike Lee on naimisissa Sharon Leen kanssa, ja heillä on kolme lasta. Leen isä oli juristi Rex E. Lee.
Mistral (S73)

Mistral (runkonumero S73) on Espanjan laivaston vuonna 1983 vesille laskettu Galerna-luokan sukellusvene.
Valmistus.
Alus tilattiin kesäkuussa 1977 Cartagenasta, missä köli laskettiin 30. toukokuuta 1980. Alus laskettiin vesille 14. marraskuuta 1983 ja otettiin palvelukseen 5. kesäkuuta 1985.
Palvelus.
Alus on palveluksessa vuonna 2018.
Tramontana (S74)

Tramontana (runkonumero S74) on Espanjan laivaston vuonna 1984 vesille laskettu Galerna-luokan sukellusvene.
Valmistus.
Alus tilattiin kesäkuussa 1977 Cartagenasta, missä köli laskettiin 10. joulukuuta 1981. Alus laskettiin vesille 30. marraskuuta 1984 ja otettiin palvelukseen 27. tammikuuta 1986.
Palvelus.
Alus on palveluksessa vuonna 2018.
Siroco (S72)

Siroco (runkonumero S72) oli Espanjan laivaston vuonna 1982 vesille laskettu Galerna-luokan sukellusvene.
Valmistus.
Alus tilattiin toukokuussa 1975 Cartagenasta, missä köli laskettiin 27. marraskuuta 1978. Alus laskettiin vesille 13. marraskuuta 1982 ja otettiin palvelukseen 5. joulukuuta 1983.
Palvelus.
Espanjan talouskriisin vuoksi alus poistettiin palveluksesta kesäkuussa 2012, jotta suunniteltua modernisointia ei tarvitsisi toteuttaa. Suunnitelman mukaan alus on kolmen muun aluksen varaosina, kunnes uudet S80 luokan alukset saadaan palvelukseen.
Kuusenjuurikääpä

Kuusenjuurikääpä ("Heterobasidion parviporum") on juurikääpiin kuuluva kääpäsieni, joka esiintyy pääasiassa kuusilla. Se aiheuttaa ns. "maannousemaa", jossa puun tyvi ja juuristo lahoavat vähitellen. Tauti voi edetä rungossa jopa kymmenen metrin korkeuteen, mikä heikentää puun kestävyyttä ja taloudellista arvoa metsätaloudessa. 
Lajia pidettiin pitkään samana kuin männynjuurikääpää ("H. annosum"), mutta se erotettiin omaksi lajikseen muun muassa itiöiden pienemmän koon ja isäntäpuun mukaan. Itiöemät sijaitsevat usein juuriston alla tai resupinaattisina kaatuneilla rungoilla, joten niitä on vaikea havaita maastossa.
Ekologinen merkitys.
Kuusenjuurikääpä aiheuttaa huomattavia taloudellisia tappioita metsätaloudessa, mutta sillä on myös tärkeä rooli luonnon monimuotoisuudessa. Lahon eteneminen synnyttää onteloita ja lahoa puuainesta, mikä tarjoaa elinympäristön monille lahopuusta riippuvaisille lajeille kuten hyönteisille, kääville ja linnuille. Kuusenjuurikääpä vaikuttaa näin sekä metsän rakenteeseen että lajistoon, ja sen aiheuttama lahopuu on tärkeä osa boreaalisen metsän ekologiaa.
Torjunta.
Metsätaloudessa kuusenjuurikääpää torjutaan ennaltaehkäisevästi käsittelemällä kannot harmaaorvakan itiöitä sisältävällä liuoksella, jolloin harmaaorvakka estää juurikäävän leviämisen kantoon ja juurakkoon. Torjunta on tärkeintä kesäaikaisissa hakkuissa, jolloin sienen itiöitä on runsaasti ilmassa.
Mike Lee

Mike Lee on muun muassa seuraavien henkilöiden nimi:
Jalkapallon Maakuntasarjan kausi 1956

Jalkapallon Maakuntasarjan kausi 1956 oli Suomen kolmanneksi korkeimman sarjatason kausi jalkapallossa kaudella 1956. Sarjaan kelpuutettiin 69 joukkuetta. Alun perin oli joukkueiden lukumäärä 63, johon liittokokous kuitenkin hyväksyi edellisenä vuonna poisjääneet 6 TUL:n joukkuetta.
Maakuntasarja.
Sarja pelattiin neljässä ryhmässä, kukin ryhmä jaettuna kahteen lohkoon, joten lohkoja oli kaikkiaan 8, kussakin 7-10 joukkuetta. Lohkoissa pelattiin kaksinkertainen sarja, jonka jälkeen kunkin ryhmän lohkovoittajat pelasivat kaksoisottelun Suomensarjaan pääsystä.
Salon Viestin sarjapaikka myönnettiin Salon Palloilijoille ja Tammerfors Bollklubb'in sarjapaikka Tappara ry:lle. 
Etelälohko 2.
Oulunkylän Työväen Urheilijat luopui.
Puffin Island (Anglesey)

Puffin Island () on saari Pohjois-Walesissä Angleseyn saaren pohjoisosassa. Saaresta alkaa Menainsalmen koillinen pää. Viikingit käyttivät saaresta nimeä Priestholm.
Pyhä Seiriol perusti Penmonin luostarin 600-luvulla saaren läheisyyteen. Samalla hän perusti saarelle uskonnollisen yhteisön. Siitä juontuu saaren kymriläinen nimi Ynys Seiriol eli Seiriolin saari. Sanotaan, että Pyhä Seiriol oli haudattu saarelle, samoin kun hänen suojelijansa Gwyneddin kuningas Maelgwn Gwynedd. Saarella on useita keskiaikaisia luostareiden raunioita sekä 1100-luvulta peräisin oleva kirkon torni. Giraldus Cambrensis mainitsee saaren matkallaan Walesissa vuonna 1188.
Saaren englanninkielinen nimi Puffin Island on suomeksi Lunnisaari. Nimensä mukaan saarella oli suuri lunnipopulaatio. Myös ruokkeja oli saarella runsaasti. 1890-luvulla saarelle kuitenkin pääsi isorottia, jotka romahduttivat saaren pesivät lintukannat. Vuonna 1998 aloitettiin rottien poistaminen saarelta, toivoen että linnut palaisivat pesimään saarelle.
Puffin Islandin ja Angleseyn saaressa olevan niemen Penmon Pointin (kymriksi "Trwyn Du") välinen salmi on vaarallinen purjehtia. Vuonna 1831 Liverpoolista tullut laiva "Rothesay Castle" upposi salmeen. Pian tämän haverin jälkeen rakennettiin Trwyn Dun majakka.
Henning Jensen

Henning Jensen (17. elokuuta 1949 – 4. joulukuuta 2017) oli tanskalainen jalkapalloilija, pelipaikaltaan hyökkääjä. Hän pelasi ammattilaisena Saksassa, Espanjassa ja Alankomaissa. Hän oli yksi kahdeksasta ehdokkaasta Tanskan Jalkapalloliiton valitessa vuonna 2006 Tanskan kaikkien aikojen parasta jalkapalloilijaa.
Jensen siirtyi kotimaansa Nørresundbystä saksalaiseen Borussia Mönchengladbachiin vuonna 1972. Neljän vuoden aikana hän voitti UEFA-cupin sekä kaksi Saksan mestaruutta. Vuonna 1976 hän siirtyi ensimmäisenä tanskalaispelaajana espanjalaisseura Real Madridiin, jossa hän vuosina 1976–1979 pelatessaan voitti kaksi Espanjan mestaruutta. Alankomaissa hän pelasi Ajaxissa vuodet 1979–1981 ja voitti yhden Alankomaiden mestaruuden. Palattuaan kotimaahansa hän edusti Aarhus GF:ää vuodet 1981–1983 sekä vielä Nørresundbytä vuonna 1984.
Tanskan maajoukkueessa Jensen pelasi 21 maaottelua, joissa hän teki yhdeksän maalia. Jensenin siskonpoika on Suomen jalkapallomaajoukkueen valmentaja Jacob Friis.
Korpisoturi (romaani)

Korpisoturi on suomalaisen kirjailijan Laura Gustafssonin vuonna 2016 julkaisema romaani. Kirja kertoo Ahma-nimisestä miehestä, joka varautuu maailmanloppuun ja katastrofiin erakoitumalla Itä-Suomeen.
Kirja oli ehdolla vuoden 2017 Tulenkantaja-palkinnon saajaksi.
Kongon demokraattisen tasavallan kansalliskirjasto

Kongon demokraattisen tasavallan kansalliskirjasto () on Kinshasassa toimiva Kongon demokraattisen tasavallan kansalliskirjasto.
Kansalliskirjasto perustettiin vuonna 1949. YK:n vuonna 1999 perustettu Kongon demokraattiseen tasavaltaan suuntautunut rauhanturvaoperaatio (MONUC; ja sen seuraaja MONUSCO 2010–) on avustanut myös kansalliskirjaston kunnostamisessa.
Antero Karttunen

Mauno Antero Karttunen (s. 17. tammikuuta 1936 Ilmajoki) on suomalainen musiikkitoimittaja ja -tuottaja, joka toimi Yleisradion musiikkipäällikkönä vuosina 1976–1999 ja "Finnish Music Quarterlyn" päätoimittajana 1984–1996. Koulutukseltaan hän on filosofian lisensiaatti. Hän toimi Wienin filharmonikkojen uudenvuoden televisiokonserttien selostajana vuodesta 1961 vuoteen 2019 asti.
Antero Karttunen syntyi Etelä-Pohjanmaan Ilmajoella, jossa hänen isänsä Mauno Karttunen toimi Etelä-Pohjanmaan Opiston rehtorina. Lapsuutensa hän vietti Tuusulanjärven kulttuuriympäristössä isän siirryttyä ensin Tuusulan kansanopiston ja pian vastaperustetun Luther-opiston johtajaksi Järvenpäähän. Sotien jälkeen perhe palasi Etelä-Pohjanmaalle. Antero Karttunen kirjoitti ylioppilaaksi vuonna 1955 ja suoritti filosofian kandidaatin tutkinnon 1962 ja filosofian lisensiaatin tutkinnon 1977 Helsingin yliopistossa. Vuonna 1963 hän sai päästötodistuksen Sibelius-Akatemian konserttiosastolta. Hän aloitti uransa Yleisradiossa freelance-toimittajana opiskeluvuosinaan 1957–1962, toimi sitten muun muassa ohjelmatoimittajana, musiikkikriitikkona ja äänilevyarkiston päällikkönä, kunnes hänet nimitettiin Yleisradion musiikkipäälliköksi vuonna 1976. Tässä tehtävässä hän vastasi klassisen musiikin koordinoinnista radiossa ja televisiossa sekä vastasi radion musiikkiosastosta ja toimi muun muassa Euroopan yleisradiounionin asiantuntijaryhmässä. Hän jäi eläkkeelle vuosituhannen vaihteessa.
Vuonna 1984 Karttunen kutsuttiin "Finnish Music Quarterlyn" ensimmäiseksi päätoimittajaksi.
Antero Karttusen puoliso vuodesta 1963 oli oopperalaulaja Heljä Angervo. Hänen sisarensa oli tekstiilitaiteilija Riitta-Liisa Haavisto.
Dark Side of Mind

Dark Side of Mind on oululaisen heavy metal -yhtye Afterworldin esikoisalbumi, joka julkaistiin vuonna 1998. Vuonna 1999 saksalainen Noise Records julkaisi albumin maailmanlaajuisesti.
Kansikuvan on toteuttanut Joe Petagno.
Everybody (albumi)

Everybody on yhdysvaltalaisen hip hop -artisti Logicin kolmas studioalbumi, jonka julkaisi Logicin oma levy-yhtiö Visionary Music Group ja Def Jam 5. toukokuuta 2017. Albumi on saavuttanut platinalevyn aseman Yhdysvalloissa. 
Albumille julkaistut singlet ovat olleet listamenestyksiä ja kappaleille "1-800-273-8225", "Take it Back" ja "Black Spiderman" on julkaistu musiikkivideot. 
Logic julkaisi 5. toukokuuta "Everybody-"albumille dokumentaarion, joka kuvaa tarkemmin albumin taustaa ja tekemistä. Dokumentaario tuli kaupan päälle mukana albumin deluxe-painoksessa ja se on noin tunnin pituinen.
Logic, Big Lenbo ja Joey Bada$$ järjestivät albumin julkaisun jälkeen kiertueen Yhdysvalloissa kesällä 2017.
Tausta.
Albumin ensimmäinen nimi oli "God", jonka Logic vaihtoi "AfricAryan":iksi. Logic vaihtoi lopullisesti albumin nimeksi "Everybody", koska edellinen nimi viittaa Hitlerin rotuoppiin.
Albumi myös käsittelee rasismia ja Logicin elämää kahta rotua edustavana ihmisenä. Logic kuvaa aihetta Atom-nimisen henkilön tarinan kautta, joka kuolee auto-onnettomuudessa ja herää Jumalan luona. Jumala kertoo Atomille, että hänen täytyy elää jokaisen maan päällä olevan ihmisen elämä, että hän pääsee jatko-elämään. Jokainen kappale kertoo yhdestä Atomin kokemasta elämästä.
Kansikuva.
Albumin kansikuvan on suunnitellut Sam Spratt, joka käytti teokseensa inspiraationa Paolo Veronesen vuonna 1563 maalaamaa "The Wedding At Cana" -maalausta. Albumin kansikuvassa hahmot esittävät Logicille tärkeitä henkilöitä, esimerkiksi muita artisteja tai perheenjäseniä. Logicia esittää keskellä oleva robotti ja hahmoilla on avaruusasut viittauksena edelliseen The Incredible True Story -projektiin. Sam Spratt on kuvittanut kaikki Logicin albumit ja mixtapet "Under Pressure" -albumista lähtien.
Arvostelut.
Albumi sai vaihtelevaa palautetta kriitikoilta
Connecting Animals

Connecting Animals on oululaisen heavy metal -yhtye Afterworldin toinen studioalbumi, joka julkaistiin vuonna 2000. Saksalainen Noise Records julkaisi albumin maailmanlaajuisesti.
Kansikuvan on toteuttanut Joe Petagno.
Malin kansalliskirjasto

Malin kansalliskirjasto () on Malin pääkaupungissa Bamakossa toimiva maansa kansalliskirjasto.
Vaatimattomasta hallituksen kirjastosta alkunsa saanut kansalliskirjasto muutti vuonna 1968 Kouloubasta Ouolofobougouun avenue Kassé Kéïtalle. Vuonna 2002 se sai uudet laajat tilat ACI 2000:n kaupunginosasta.
Kirjaston kokoelmat käsittävät 17 540 teosta: 14 109 kirjaa, 3 327 väitöskirjaa ja 72 kausijulkaisua (etupäässä sanomalehtiä). Kirjastolla on ollut vapaakappaleoikeus Malissa julkaistuihin kirjoihin ja kausijulkaisuihin vuodesta 1985. Se hankkii teoksia myös ostamalla sekä lahjoituksien ja kirjavaihdon avulla. Vuosittain ostetaan yli tuhat uutta kirjaa. Kirjasto ei tilaa ulkomaisia lehtiä, mutta saa niitä jonkin verran lahjoituksina. Ääni- ja kuvatallenteita ja muita aineistoja on hyvin vähän.
Palveluihin kuuluvat lukusali, tietopalvelu, valokopiointi, tulostus ja digitointi ja Internet-yhteys. Kirjasto järjestää tiedonhaku- ja kirjastokoulutusta, myöntää ISBN- ja ISSN-numerot Malissa julkaistaville kirjoille ja lehdille ja ylläpitää Malin kansallisbibliografiaa.
Jenna Saario

Jenna Saario (s. 14. huhtikuuta 1998) on suomalainen salibandyn pelaaja. Hänen pelipaikkansa on hyökkääjä. Seuratasolla hän on edustanut Salibandyliigassa Turun Palloseuraa, jossa hän pelasi ensimmäisen liigapelinsä 15-vuotiaana kaudella 2013–2014. Aiemmin hän pelasi FBC Turun joukkueessa.
Saario voitti TPS:ssä Suomen Cupin vuonna 2017 sekä Suomen-mestaruuden vuosina 2022, 2023 ja 2024, ja vuonna 2025 hän saavutti SM-hopeaa. Hän oli SM-liigan pistepörssin kakkonen kausilla 2015–2016 (37+22=59) ja 2024–2025 (13+35=48). Hän on pelannut kausina 2013–2025 liigassa yhteensä 210 runkosarjaottelua, joissa hän on tehnyt 180 maalia ja saanut 175 syöttöpistettä, sekä 69 pudotuspeliä, joissa hän on tehnyt 51 maalia ja antanut 53 maalisyöttöä. Kausina 2019–2021 Saario edusti ruotsalaista KAIS Moraa.
Maajoukkueessa Saario saavutti hopeaa vuosien 2017, 2021 ja 2023 MM-kilpailuissa sekä pronssia vuoden 2019 MM-kilpailuissa. Hän on pelannut huhtikuun 2025 loppuun mennessä 83 maaottelua ja tehnyt niissä 38 maalia sekä antanut 40 maalisyöttöä. Vuonna 2016 hän saavutti nuorten MM-hopeaa.
Saario kirjoitti ylioppilaaksi Kerttulin urheilulukiosta syksyllä 2017.
Jenna Saarion pikkusisko Jasmin Saario on pelannut salibandya Turun Palloseuran ja Porvoon Salibandyseuran liigajoukkueissa. He pelasivat vastakkain F-liigan loppuotteluissa keväällä 2022.
Rolf Carls

Rolf Carls (29. toukokuuta 1885 – 24. huhtikuuta 1945) oli saksalainen kenraaliamiraali.
Ura.
Ensimmäisen maailmansodan alussa Carls kuului kadettina risteilijä "SMS Breslaun" miehistöön. Myöhemmin hän palveli taistelulaiva "SMS Königillä" ja sukellusveneiden "SM U-9" ja "SM U-124" päällikköinä. Sodan jälkeen Carls koulutettiin uudelleen ja hänestä tuli merivoimien esikunnan koulutusosaston johtaja. Tästä tehtävästä hänet siirrettiin maalilaivaksi muutetun taistelulaiva "Hessenin" päälliköksi.
Vuonna 1933 Carls nimitettiin merivoimien esikuntapäälliköksi ja seuraavana vuonna linjalaivojen komentajaksi. Carls oli Saksan merivoimien komentaja Espanjan sisällissodan aikana, ja sen jälkeen tehtävänimikkeeksi tuli Itämeren komentaja. Myöhemmin hänet nimitettiin Marinegruppe Nordin komentajaksi. Carls nimitettiin kenraaliamiraaliksi, ja häntä pidettiin ”komentajan kruununprinssinä” eli lähes varmana seuraajana 
Carls lähetti muun muassa Suomen sotilasjohdolle virallisen onnittelun Neuvostoliiton laivaston sukellusvene "S-7" upottamisesta Ahvenanmerellä 21. lokakuuta 1942 (suv. Vesihiisi, kapteeniluutnantti O. Aittola).
Alkuvuodesta 1943 suuramiraali Erich Raeder erosi laivastonkomentajan tehtävästä riitauduttuaan Adolf Hitlerin kanssa. Hitler antoi periksi ja pyysi nimeämään kaksi seuraajaa. Raeder nimesi Carlsin ja Karl Dönitzin, joista Hitler valitsi Dönitzin. Carls erosi myöhemmin, mahdollisesti estääkseen kitkat valtion sotilasjohdossa.
Carls kuoli RAF:n massiivisessa ilmapommituksessa Bad Oldesloessa 24. huhtikuuta 1945 Königstraße-ammattikoulun kellarissa, jossa kuoli 29 muutakin.
Rajputit

Rajputit (sanskritiksi: "raja-putra", "kuninkaan poika") ovat yksi Intian kastilaitoksen kasteista. Rajputit ovat kshatriyat-soturikastiin kuuluvaa hinduaatelistoa. Rajput-nimitys käsittää useita patrilineaarisia klaaneja, jotka historiallisesti yhdistettiin soturiuteen. Useat klaanit kutsuvat itseään rajputeiksi, kaikkia ei kuitenkaan yleisesti hyväksytä.
Intiassa rajputit ovat vaikuttaneet pohjois-, länsi- ja keskiosissa, nykyisten Rajasthanin, Gujaratin, Uttar Pradeshin, Himachal Pradeshin, Haryanan, Jammun, Punjabin, Uttarakhandin, Madhya Pradeshin ja Biharin alueilla. Pakistanissa heidän vaikutusalueita ovat olleet Punjab ja Sindh.